Okresná prokuratúra Bratislava I 
Kvetná 13, 820 05 Bratislava 2

Sp. zn. : 1 Pv 212/13/1101	Bratislava I, 27.3.2013
EEČ : 2-8-43-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
12.03.2013 v čase okolo 12.30 hodine v Bratislave na XXXXX v obchodnom dome XXXXX XXXXX, v oddelení potravín odcudzil 1 kus fľaše alkoholu značky Martini Ex. Dry o objeme 0,75 litra v hodnote 5,79,- € a to tým spôsobom, že túto vzal z regála s voľne vystaveným tovarom a odišiel do inej časti predajnej plochy oddelenia, kde si ju vložil do tašky, ktorú mal pri sebe a takto prešiel za pokladničnú zónu bez zaplatenia, pričom bol následne pri východe z obchodného domu zadržaný pracovníkom bezpečnostnej služby, čím takto poškodenej spoločnosti XXXXX XXXXX v zastúpení XXXXX nespôsobil žiadnu priamu škodu, nakoľko odcudzený tovar bol vzápätí vrátený v nepoškodenom stave naspäť do predaja, pričom obvinený sa takéhoto konania dopustil napriek tomu, že bol v predchádzajúcich dvanástich mesiacoch za obdobný čin postihnutý a to Blokovou pokutou nezaplatenou na mieste, číslo 114030130 Obvodného oddelenia Policajného zboru XXXXX - XXXXX Okresného riaditeľstva Policajného zboru v XXXXX z 19.01.2013, právoplatnou toho istého dňa, za čo mu bola uložená pokuta vo výške 30 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ Obvodného oddelenia PZ XXXXX -  XXXXX uznesením ORP-438/SMS-B1-2013 z 12.03.2013 podľa § 199 odsek 1 Trestného poriadku začal trestné stíhanie vo veci prečinu krádeže podľa § 212 odsek 2 písmeno f) Trestného zákona a súčasne postupom podľa ustanovenia § 206 odsek 1 Trestného poriadku vzniesol XXXXX obvinenie z vyššie uvedeného prečinu na tom skutkovom základe, že 12.03.2013 v čase okolo 12.30 hodine v Bratislave na XXXXX, v oddelení potravín odcudzil 1 kus fľaše alkoholu značky Martini Ex. Dry o objeme 0,75 litra v hodnote 5,79,- € a to tým spôsobom, že túto vzal z regála s voľne vystaveným tovarom a odišiel do inej časti predajnej plochy oddelenia, kde si ju vložil do tašky, ktorú mal pri sebe a takto prešiel za pokladničnú zónu bez zaplatenia, pričom bol následne pri východe z obchodného domu zadržaný pracovníkom bezpečnostnej služby, čím takto poškodenej spoločnosti XXXXX nespôsobil žiadnu priamu škodu, nakoľko odcudzený tovar bol vzápätí vrátený v nepoškodenom stave naspäť do predaja, pričom obvinený sa takéhoto konania dopustil napriek tomu, že bol v predchádzajúcich dvanástich mesiacoch za obdobný čin postihnutý a to Blokovou pokutou nezaplatenou na mieste, číslo 114030130 Obvodného oddelenia Policajného zboru XXXXX - XXXXX z 19.01.2013, právoplatnou toho istého dňa, za čo mu bola uložená pokuta vo výške 30 €.

 	Obvinený XXXXX v procesnom postavení obvineného vyslovil súhlas s prípadným podmienečným zastavením trestného stíhania. Preskúmaním predloženého spisového materiálu som zistila, že na takýto postup sú splnené všetky zákonné podmienky.

Pri prečine krádeže podľa § 212 odsek 2 písmeno f) Trestného zákona zákonodarca stanovil hornú hranicu trestu odňatia slobody až na dva roky. Obvinený XXXXX sa k skutku, ktorý mu je kladený za vinu priznal, pričom nie sú odôvodnené pochybnosti o tom, že dané vyhlásenie bolo vykonané slobodne, vážne a zrozumiteľne.

Obvinený nebol v minulosti súdne trestaný.

S prihliadnutím na osobu obvineného, jeho doterajší život a na okolnosti prípadu, možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola u obvineného stanovená na 12 (dvanásť) mesiacov. Po jej uplynutí bude skúmané, či  obvinený v jej priebehu viedol riadny život a ak áno, bude konštatované, že sa osvedčil. V opačnom prípade bude v trestnom stíhaní pokračované. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.

S poukazom na všetky uvedené skutočnosti som, využijúc oprávnenia dané mi ust. § 216 odsek 1 Trestného poriadku, rozhodla tak, ako je uvedené vo výrokovej časti tohto uznesenia a trestné stíhanie vedené proti obvinenému XXXXX som podmienečne zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Jakabovičová
prokurátorka